
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των πολεοδομικών ενοτήτων «Πα¬ 
νόραμα» «Κόμβος» και μιάς ζώνης ειδικών χρήσεων του δήμου 

Κοζάνης (ν. Κοζάνης)». 1 

Χαρακτηρισμός ως παραδοσιακής της προκυμαίας του Λιμένος Βό¬ 
νιτσας και καθορισμός ειδικών όρων και περιορισμών δόμησης. . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης των πολεοδομικών ενοτήτων «Πανό¬ 
ραμα» «Κόμβος» και μιάς ζώνης ειδικών χρήσεων του δήμου Κοζά¬ 
νης (ν. Κοζάνης)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του ταμείου Νομικών» (ΦΕΚ 4/Α) και ειδικότερα τα άρθρα 6 (παρ. 
1. 4. 5 και 6) και 7 (παρ. 1, 2 και 4). 

2. Τις διατάξεις του ν. δ/τος της 17.7.1923 «Περί σχεδίων πόλεων 
κλπ» όπως μεταγενέστερα τροποποιήθηκαν και συμπληρώθηκαν και ει¬ 
δικότερα το άρθρο 3. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8 και 9 
όπως τροποποιήθηκαν με το άρθρο 13 του ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ' αριθ. 7179/423/12.2.1986 απόφαση του Υπουργού 
Περιβάλλοντος, Χωροταξίας και Δημοσίων Έργων « Εγκριση γενικού 
πολεοδομικού σχεδίου (Γ.Π.Σ.) δήμου Κοζάνης (ν. Κοζάνης)» ΦΕΚ 
68/Δ/86). 

6. Την υπ' αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών. 
Εθνικής Άμυνας. Περιβάλλοντος, Χωροταξίας και Δημοσίων Έργων. 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 


7. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 

549/Β). 

8. Την υπ' αριθ. 258/72/1988 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως πυκνοδομημένης περιοχής των πολεοδομικών ενοτήτων «Πα¬ 
νόραμα» και «Κόμβος» του δήμου Κοζάνης (ν. Κοζάνης)». 

9. Την υπ’ αριθ. 251/1987 γνωμοδότηση του δημοτικού συμβου¬ 
λίου Κοζάνης. 

10. Την υπ’ αριθ. 4/συν.21/10.9.1987 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος ν. Κοζάνης. 

11. Την υπ' αριθ. 60/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των πολεοοομικών ενοτήτων Πα¬ 
νόραμα (Ζ) και Κόμβου (ΣΤ) καθώς και της περιοχής ειδικών χρήσεων 
τού δήμου Κοζάνης (ν..Κοζάνης) με τον καθορισμό οικοδομήσιμων χώ¬ 
ρων, οδών πεζοδρόμων, κοινοχρήστων χώρων, χώρων πρασίνου, πλα¬ 
τειών. στάθμευσης φορτηγών αυτοκινήτων, χώρων νηπιαγωγείων, δη¬ 
μοτικών σχολείων, αθλητικών εγκαταστάσεων, υγιειονομικών σταθ¬ 
μών, βρεφονηπιακών σταθμών, χώρου διοίκησης, αναψυχής, χώρου 
πολιτιστικών εκδηλώσεων - πάρκου χώρου Ιερού ναού χώρου γυμνα¬ 
σίου. λυκείου, χώρου Τ.Ε.1. όπως οι ρυθμίσεις αυτές φαίνονται στα σχε¬ 
τικά τέσσερα (4) χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύθυνσης Πολεο¬ 
δομικών Εφαρμογών με την υπ αριθ. 17205/1988 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται. όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3. 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο επιβάλλεται 
προκήπιο πλάτους δύο και μισό (2.5) τεσσάρων (4) και έξη (6) μέτρων, 
όπως φαίνεται στα ίδια διαγράμματα. *’ 

Άρθρο 4. 

1. Στους οικοδομήσιμους χώρους που χαρακτηρίζονται με το στοι¬ 
χείο ΒΡ/Λ στα σχετικά διαγράμματα επιτρέπεται η χρήση γενικής κα¬ 
τοικίας. όπως προσδιορίζεται με το άρθρο 5 του π.δ/τος 81/1980 
(ΦΕΚ 27/Λ) με εξαίρεση τα πρατήρια βενζίνης και τα κτίρια στάθμευ¬ 
σης και γήπεδα στάθμευσης αυτοκινήτων. 

2. Στους οικοδομήσιμους χώρους που χαρακτηρίζονται με το στοι¬ 
χείο Ρ/Α στα σχετικά διαγράμματα επιτρέπονται οι χρήσεις της προη¬ 
γούμενης παραγράφου πλήν των κτιρίων στάθμευσης και γήπεδα στάθ¬ 
μευσης αυτοκινήτων. 

3. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο ΕΠ/ΒΙ επιτρέπεται η χρήση οχλουσών επαγ¬ 
γελματικών εγκαταστάσεων όπως προσδιορίζονται με το άρθρο 7 του π. 
δ/τος 81/1980 με εξαίρεση των κτιρίων εκπαίδευσης, των κτιρίων 
κοινωνικής πρόνοιας και των οχλουσών βιομηχανιών. 

Άρθρο 5. 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται κατά τομείς ΙΑ, 1Β, ΙΔ που 
φαίνονται στα ίδια διαγράμματα ως εξής: 

Α. Τομέας ΙΑ 

1. Ελάχιστο πρόσωπο: δώδεκα (12) μέτρα 

Ελάχιστο εμβαδόν: διακόσια πενήντα (250)μ 2 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα α) εφόσον έχουν κατά τη δημοσίευση 
του παρόντος διατάγματος. 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατό σαράντα (140) μ 3 

β) που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το άρ¬ 
θρο 8 του ν. 1337/1983, εφόσον έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν είκοσι (120) μ 2 

Β. Τομέας 1Β 

1. Ελάχιστο πρόσωπο: είκοσι (20) μέτρα. 

Ελάχιστο εμβαδόν: πεντακόσια (500) μ 2 

2, Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα εφόσον α) έχουν κατά 
τη δημοσίευση του παρόντος: 

- Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: διακόσια (200) μ 2 . 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του Ν. 1337/1983 εφόσον έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν είκοσι (120) μ 2 . 

Γ. Τομέας ΙΔ (βιοτεχνική - βιομηχανική περιοχή). 

1. Ελάχιστο πρόσωπο: είκοσι (20) μέτρα. 

Ελάχιστο εμβαδόν: πεντακόσια (500) μ 2 . 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα εφόσον α) κατά τη δη¬ 
μοσίευση του παρόντος έχουν: 

- Ελάχιστο πρόσωπο: δώδεκα (12) μέτρα. 


- Ελάχιστο εμβαδόν: διακόσια πενήντα (250) μ 2 . 

β) προκύπτουν από την οριστική πράξη εφαρμογής πολε . " 

11 ?Ρ°0« ? Γ Χ - αΐ “ π0 ε10φ ° Ρές ^ γΤ > 1“ ™ άρθρο ^ 

8 του Ν. 1337/1983 εφοσον έχουν τις ελάχιστες διαστάσεις που 
ρονται στην προηγούμενη'περίπτωση α. 

Δ. Επιπλέον των προϋποθέσεων των παραγράφων Α.Β και Γ 
κόπεδα θεωρούνται άρτια και οικοδομήσιμα εφόσον μέσα στο οικοδο °·' 
σιμό τμήμα τους εγγράφεται κάτοψη κτιρίου με ελάχιστη επιφάνεια μ" 
νήντα (50) μ 2 και ελάχιστη πλευρά πέντε (5) μέτρα. Τ ’' 

Ε. Για τους τομείς ΙΑ και 1Β ορίζονται: 

1. Μέγιστο ποσοστό κάλυψης των οικοπέδων εξήντα τοις εκαί* 
(60%) της επειφανείας τους. 

2. Συντελεστής δόμησης οκτώ δέκατα (0,8), 

3. Κατ’ εξαίρεση των προηγουμένων παραγράφων 1 και 2 ορίζεται 
συντελεστής δόμησης 1 και μέγιστο ποσοστό κάλυψης εβδομήντα το«ς- 
εκατό (70%) για οικόπεδα εμβαδού μικρότερου των 150 μ% εφόοσνη 
συνολική επιφάνεια ορόφων δεν υπερβαίνει τα 120 μ 2 . Η εξαίρεση αυτή* 
έχει εφαρμογή μόνο σε οικόπεδα που έχουν προκόψει από κατάτμηση 
μέχρι της 10.3.1982 αφού αφαιρεθεί το εμβαδόν της εισφοράς σε-η,· 
σύμφωνα με το Ν.1337/1983. 


4. Μέγιστο επιτρεπόμενο ύψος των κτιρίων έντεκα (11) μέτρα. 

Σε περίπτωση κατασκευής στέγης η μέγιστη κλίση ορίζεται μέχρι 
τριάντα πέντε τοις εκατό (35%). ’ 

ΣΤ. Για τον τομέα ΙΔ ορίζεται: 

1. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

2. Συντελεστής δόμησης οκτών δέκατα (0,8). 

3. Μέγιστο επιτρεπόμενο ύψος των κτιρίων δέκα πέντε (15) μέτρα. 

Σε περίπτωση κατασκευής στέγης η μέγιστη κλίση ορίζεται μέχρι 

τριάντα πέντε τοις εκατό (35%). 


Άρθρο 7. 

Η ισχύς του παρόντος διατάγματος αρχίζει από τη δημοσίεσή του 
στην Εφημερίδα της Κυβερνήσεως. 

Στον Αναπληρωτή Τπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 


Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

( 2 ) 

Χαρακτηρισμός ως παραδοσιακής της προκυμαίας του Λιμένος Βόνι¬ 
τσας και καθορισμός ειδικών όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
κός* (ΦΕΚ 210/Α) και ειδικότεοα τά άρθρα 3 και 4 (παρ. 1). 

' 2. Την υπ' αριθ. οικ. 75724/1151/30.12.1983 κοινή απόφαση 
-ων Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τροπο- 
τεοιτθηκε με την υπ' αριθ. 28112/356/17.4.1985 όμοια απόφαση 
(ΦΕΚ 205/Β). 

3. Την υπ' αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας. Περιβάλλοντος, Χωροταξίας και Δημοσίων Έργων. 
Με ταφορών και Επικοινωνιών και Υφυπουργού στο Υπουργείο Εθνικής 
Οτκονουιίας» (ΦΕΚ 526/Β). 

4. Την υπ' αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωοοταςϊας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Τις από 18.3.1987 και 14.10.1987 εισηγήσεις - εκθέσεις της 
Διεύθυνσης Παοαδοσιακών Οικισμών και Περιβάλλοντος (Γ7). 

6. Την υπ' αριθ. 15/1987 απόφαση του Δημοτικού Συμβουλίου Βό¬ 
νιτσας ότι αποδέχεται τη σχετική έκθεση της Διεύθυνσης Γ7. 

7. Την υπ αριθ. 77/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

3. Την υπ' αριθ. 230/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας Δημοσίων Έργων, αποφασίζουμε: 

Άρθρο 1. 

Χαρακτηρίζεται ως παραδοσιακή η προκυμαία του Λιμένα του οικι¬ 
σμού Βόνιτσας (Ν. Αιτωλοακαρνανίας), όπως αυτή φαίνεται με μαύρη 


διαγράμμιση στο σχετικό πρωτότυπο διάγραμμα σε κλίμακα 1:2000, 
που έχει θεωρηθεί από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 30118/1389/1988 πράξη του και που 
συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

1 ■ Στη χαρακτηριζόμενη ως παραδοσιακή προκυμαία απαγορεύεται 
κάθε αφαίρεση, αλλοίωση ή καταστροφή των επί μέρους δομικών στοι¬ 
χείων της, όπως βραχίωνες, κυματοθραύστες και κρηπιδόλιθοι. 

2. Επιτρέπεται η επισκευή και αποκατάσταση τη προκυμαίας στην 
αρχική της μορφή, η ενίσχυση των φερόντων στοιχείων της και γενικά 
κάθε επέμβαση που κρίνεται απαραίτητη για τη βελτίωση των εγκατα¬ 
στάσεων και της λειτουργίας της, υπό τον όρο ότι θα χρησιμοποιηθούν 
τα ίδια υλικά και θα τηρηθεί ο μορφολογικός χαρακτήρας της. 

3. Για κάθε οικοδομική εργασία, χρήση, τοποθέτηση επιγραφών στο 
χώρο της προκυμαίας, που χαρακτηρίζεται ως παραδοσιακή με την πα¬ 
ράγραφο 1 του παρόντος, καθώς επίσης και στα κτίρια και οικόπεδα 
που έχουν πρόσωπο επί της προκυμαίας, απαιτείται η σύμφωνη γνώμη 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 





